చెన్నై: దివంగత ముఖ్యమంత్రి జయలలిత మరణించిన మరుక్షణం నుంచే పార్టీని చీల్చేందుకు కుట్రచేశారని జయలలిత ప్రాణస్నేహితురాలు శశికళ సంచలన ఆరోపణలు చేశారు. సోమవారం ఆమె ఏఐఏడీఎంకే కార్యకర్తలతో పాటు మీడియాతో మాట్లాడుతూ... ‘‘జయలలిత మరణించిన రోజు రాత్రి.. దాదాపు అప్పుడు అర్థరాత్రి కావస్తోంది. అప్పుడే పార్టీలో చీలిక తెచ్చేందుకు ప్రయత్నాలు జరుగుతున్నట్టు నాకు అర్ధమయ్యింది. అదేరోజు రాత్రి నేను ఐదుగురు మంత్రులతో మాట్లాడాను. వెంటనే ఒక నూతన ముఖ్యమంత్రితో ప్రమాణ స్వీకారం చేయించాల్సిన అవసరం ఉందని నిర్ణయించాం. నూతన మంత్రివర్గం అవసరమైనప్పటికీ... పన్నీర్ సెల్వం సహా ప్రభుత్వంలో, మంత్రివర్గంలో ఎలాంటి మార్పులు చేపట్టదల్చుకోలేదు. అదేరోజు గవర్నర్తో సమావేశమయ్యేందుకు నేను ఆయన అపాయింట్మెంటు కోరాను. అమ్మ ఆశయాలను ముందుకు నడిపించడమే అప్పడు నాముందున్న  ఏకైక లక్ష్యం’’ అని శశికళ వెల్లడించారు. తనకు అధికార కాంక్ష లేదనీ... తమిళనాడు ముఖ్యమంత్రిగా పన్నీర్ సెల్వంకు తానే స్వయంగా బాధ్యతలు అప్పజెప్పానని పేర్కొన్నారు. కాని ఆయన మాత్రం నీచమైన రాజకీయాలు చేస్తూ పార్టీని చీల్చేందుకు డీఎంకేతో చేతులు కలిపారని తీవ్ర స్వరంతో పేర్కొన్నారు. పన్నీర్ మానసిక స్థితి బాగోలేదనీ... ఆయనను ఎలా దారికి తీసుకురావాలో తనకు తెలుసునని శశికళ పేర్కొన్నారు.
chennai: divangata mukhyamantri jayalalita maraninchina marukshanam nunche paartiini cheelchenduku kutrachesarani jayalalita praanasnehituraalu sasikala sanchalana aaropanalu chesaru. somavaram aame aidaenke kaaryakartalato paatu meediatho maatlaadutuu... ‘‘jayalalita maraninchina roju raatri.. daadaapu appudu ardharaathri kaavastondi. appude paartiiloo cheelika tecchenduku prayatnaalu jarugutunnattu naaku ardhamayyindi. aderoju raatri nenu aiduguru mantrulatho matladanu. ventane oka noothana mukhyamantritho pramaana sweekaaram cheyinchaalsina avasaram undani nirnayinchaam. noothana mantrivargam avasaramainappatiki... pannir selvam sahaa prabhutvamlo, mantrivargamlo elanti maarpulu chepattadalchukoledu. aderoju gavarnartho samavesamayyenduku nenu aayana apaayintmentu koranu. amma aasayaalanu munduku nadipinchadame appadu naamundunna  ekaika lakshyam’’ ani sasikala velladinchaaru. tanaku adhikara kanksha ledanee... tamilanadu mukhyamantrigaa pannir selvanku taane swayamgaa baadhyatalu appajeppaanani perkonnaru. kaani aayana maatram neechamaina rajakeeyaalu chestu paartiini cheelchenduku dmcatho chetulu kalipaarani teevra swaramtho perkonnaru. pannir maanasika sthiti bagoledani... aayananu ela daariki teesukuraavaalo tanaku telusunani sasikala perkonnaru.